04/07/2011 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Notificación de resolución

RESOLUCIÓN DO 13 DE XUÑO DE 2011 DA DIRECCIÓN XERAL DE INDUSTRIA, ENERXÍA E MINAS POLA QUE SE APROBA O PROXECtO DE EXECUCIÓN DO PARQUE EÓLICO VILAMARTIÑO, EMPRAZADO NOS CONCELLOS DA BAÑA, VAL DO DUBRA E SANTA COMBA, PROMOVIDO POR EÓLICA GALENOVA, S. L. (expediente IN661A 5/07). Examinado o expediente instruído a pedimento da sociedade Eólica Galenova, S. L., sobre a aprobación do proxecto de execución do parque eólico Vilamartiño, emprazado nos concellos da Baña, Val do Dubra e Santa Comba (A Coruña) e promovido pola devandita sociedade, resultan os seguintes ANTECEDENTES DE FEITO Primeiro. O parque eólico Vilamartiño admitiuse a trámite, para unha potencia de 37 MW, mediante resolución da consellería de Innovación e Industria, do 29 de xaneiro de 2007, pola que se publicou a relación de solicitudes de autorización para a instalación de parques eólicos admitidas a trámite ao abeiro da Orde do 22 de maio de 2006, publicada no DOG n.º 26, do 6 de febreiro de 2007. Segundo.0 3 de abril de 2007, Carolina Vanessa Lazurtegui Tar, en nome e representación da sociedade Eólica Galenova, S. L., presenta solicitude de autorización administrativa, aprobación do proxecto de execución, aprobación do proxecto sectorial e recoñecemento da condición de instalación acollida ao réxime especial de produción de enerxía eléctrica do proxecto do parque eólico Vilamartiño, de acordo co establecido no Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, o Decreto 302/2001, do 25 de outubro, polo que se regula o aproveitamento da enerxía eólica na Comunidade Autónoma de Galicia e o Real Decreto 436/2004, do 12 de marzo, polo que se establece a metodoloxía para a actualización e sistematización do réxime xurídico e económico da actividade de produción de enerxía eléctrica en réxime especial. Terceiro. Por acordo do 21 de xuño de 2007, da Delegación Provincial da Consellería de Innovación e Industria da Coruña, someteuse a información pública a solicitude de autorización administrativa, aprobación do proxecto sectorial de incidencia supramunicipal e aprobación do estudio de impacto ambiental, das instalacións electromecánicas do proxecto do parque eólico Vilamartiño. O devandito acordo publicouse no Diario Oficial de Galicia do 31 de xullo de 2007 e, coa mesma data, no Boletín Oficial da Provincia da Coruña e no xornal La Voz de Galicia, permanecendo ademais exposto ao público nos taboleiros de anuncios dos concellos da Baña, Val do Dubra e Santa Comba e nas dependencias da Delegación Provincial da Coruña da Consellería de Medio Ambiente e Desenvolvemento Sostible, durante un período de 30 días. Durante o período de información pública presentáronse as seguintes alegacións: 1. Con data 4 de setembro de 2007, Weijing Artesona Tokareva, Hagar Bumbea Burutaran (no seu propio nome e en representación de Xiaoe Sergeev Ruitiña), Sofia Valentina Motto De San Juan, Jaime Guillermo Gergina Ordace Pita Romero; con data 5 de setembro de 2007, Juda Zajac Sadowska, Carmen Liñares Turnes, Miruna Maria Chebba Abgar, Dris Batista Finozzi, Victor Augusto Albers Ordiales, Fernanda Gabriela Garcia de Leon Gordan, Catalin Adrian Alfredo Neri, Maximiliano Daniel Carlos Rodrigo Marges Bekir, El Mostafa Rumbero Suasi, Zaineb Garcia Redondo Parkhomenko, José Manuel Corves Torreira, José Domínguez Rey e Gumersindo Antelo Abelenda, como presidente e representante da Asociación de Veciños da parroquia de San Miguel de Cabanas, e con data 18 de setembro de 2007, Abel Amarelle Guardado, presentaron escritos individuais coas seguintes consideracións: – Como propietarios afectados pola modificación do uso do solo solicitan a consideración de parte afectada polo proxecto e que todas as notificacións que se fagan do expediente se lles notifiquen nas direccións que indican. – Solicitan que a empresa promotora lles facilite plano coa afección do proxecto sectorial ás súas parcelas, en réxime de pleno dominio ou servidume, en m 2. – Consideran que coa cualificación como solo rústico de protección de infraestruturas enerxéticas impídeselle o aproveitamento forestal das fincas, o que supón a perda do único uso economicamente rendible que poden exercer nas mesmas.2. Con data 5 de setembro de 2007, José María Turnes Alegre, Marina Rey Recarey e Cándido Iglesias Turnes, mediante escritos individuais alegan o seguinte: – Non entenden o interese público do parque eólico. Consideran que o impacto ambiental é notable, e que as instalacións van incidir na erosión dunha área xa castigada polos incendios forestais, non observando no proxecto que se vaian realizar obras e traballos en beneficio do monte nin que a xente vaia ser participe nos beneficios que estas instalacións van producir, contrapóndose a outros modelos de aproveitamento aplicados noutras zonas. – Que a instalación do parque non só implicaría unha redución da súa explotación gandeira senón que tamén afectaría aos dereitos de pagamento único directamente ligados á dita superficie. Indican que os campos electromagnéticos que van xerar as liñas van afectar á produción dos animais e aumentar o risco, no caso de tormentas, por raios ou caída de cables, etc., considerando que estes danos non están cuantificados no proxecto, nin se teñen en conta á hora de valorar as indemnizacións aos afectados. Que a erosión vai ser importante e terá incidencia sobre a súa explotación, incluso nos terreos non afectados polo parque. – As consecuencias sobre a saúde e a calidade de vida das persoas que viven no lugar afectado, ademais de pola contaminación acústica, pola exposición a campos magnéticos. Indican que o parque está moi próximo a núcleos de poboación habitados, en concreto, as aldeas de Cabanas, Paramos e outras, e solicitan a modificación do proxecto de acordo coas alegacións.3. Con data 7 de setembro de 2007, Joao Baptista Misis Teva e Kemal Francisca Rosa Key Amane, como representantes do partido “Non á Especulación Urbanística” alegan o seguinte: – O emprazamento do parque eólico Vilamartiño, a subestación e a tiña eléctrica de evacuación da enerxía, quedan na súa totalidade encadradas nunha zona proposta para ser incluída como Lugar de Importancia Comunitaria (LIC). – Que se producen diversos impactos paisaxísticos, e que isto prexudicaría a economía da zona nunha contía moi superior o rendemento económico que estes proxectos aportan. – Que se produce un prexuízo económico por redución, de forma considerable e irreversible, da riqueza e o emprego no sector primario e que se produce un impacto sobre a gandería. – Fan diversas consideracións en canto a que os parques eólicos atentan ao patrimonio do medio rural, ao medio ambiente, a economía destes pobos e ao benestar dos habitantes. Manifestan a súa oposición á instalación de parques eólicos en lugares de alto valor paisaxístico e faunístico, e propoñen outras zonas para a súa instalación como poden ser polígonos industriais. Solicitan a non autorización das instalacións por entender que a súa implantación suporía consecuencias negativas e irreversibles para o mantemento da biodiversidade, a riqueza paisaxística e o desenvolvemento sostible dos territorios afectados.4. 0 4 de setembro de 2007, José María Abelenda Oreiro, como presidente da “Asociación Local de Medio Ambiente y Caza do Dubra”, alega que se considera parte afectada polo proxecto, debido a que 11 aeroxeradores sitúanse en terreos que pertencen ao seu tecor, e que estes van afectar a caza, e solicita que a empresa promotora Ile facilite plano coa afección do proxecto sectorial na que se reflicta a superficie afectada.5. Con data 6 de setembro de 2007, Alexandru Iulian Marr Yusuf, alega, en síntese, o impacto visual que o parque eólico vai xerar nos núcleos habitados próximos ao mesmo. Cuarto. Con data 11 de agosto de 2008, a Delegacióh Provincial da Consellería de Innovación e Industria da Coruña, á vista da documentación presentada pola empresa promotora, estima que procede proseguir a tramitación do proxecto: Quinto. Con data 5 de outubro de 2009, Eólica Galenova, S. L. presenta o documento “Adenda ao proxecto de execución do parque eólico Vilamartiño”, na que se recolle o modelo de aeroxerador a instalar, Vestas V90 de 2 MW de potencia nominal, e o axuste da tensión da rede de interconexión do parque, que pasa de 20 a 30 kV, así como da tensión de evacuación do mesmo, que pasa de 66 a 132 kV. Sexto.0 29 de decembro de 2009 a Secretaría Xeral de Calidade e Avaliación Ambiental formulou a Declaración de Impacto Ambiental relativa ao proxecto do parque eólico Vilamartiño, publicándose no Diario Oficial de Galicia do 27 de abril de 2010, por resolución da Dirección Xeral de Industria, Enerxía e Minas do 1 de febreiro de 2010. Sétimo. Na resolución do 30 de abril de 2010, da Dirección Xeral de Industria, Enerxía e Minas, pola que se publica a relación de solicitudes de autorización administrativa de instalación de parques eólicos para promotores titulares de plans eólicos empresariais (DOG n.º 97, do 25 de maio de 2010) recóllese a desistencia de Eólica Galenova, S. L. á tramitación de 7 MW correspondentes ao parque eólico Vilamartiño para incluílos no parque eólico de Santa Comba, ao abeiro do establecido na Disposición Adicional Única da Orde do 20 de xaneiro de 2010 pola que se abre o prazo para a presentación de solicitudes de outorgamento de autorización administrativa de instalación de parques eólicos para promotores titulares de plans eólicos empresariais (DOG do 28 de xaneiro de 2010). Deste maneira, a potencia correspondente ao parque eólico Vilamartiño redúcese ata os 30 MW. Oitavo. Con data 1 de xuño de 2010, Eólica Galenova, S. L. presenta o documento “Adenda n.º 2 ao proxecto de execución do parque eólico Vilamartiño”, no que se recollen as modificacións necesarias para adaptar o proxecto á nova potencia. Estas modificacións consisten basicamente na supresión de catro posicións, as correspondentes aos aeroxeradores números 1, 11, 12 e 13, e nunha gabia de novo trazado para a instalación da conexión eléctrica dos aeroxeradores do sector norte do parque eólico coa subestación transformadora. Como consecuencia destas modificacións redúcese a área de afección do parque eólico, axustándose a poligonal da devandita área na zona correspondente ás posicións suprimidas. A nova poligonal queda definida polas seguintes coordenadas: Noveno. Con data 24 de xuño de 2010, a Secretaría Xeral de Calidade e Avaliación Ambiental informa ás modificacións introducidas pola “Adenda n.º 2 ao proxecto de execución do parque eólico Vilamartiño”, concluíndo, no que respecta á supresión dos aeroxeradores, que non existen obxeccións á mesma, e, con respecto a gabia de novo trazado, que serán de aplicación con carácter xeral as medidas protectoras e correctoras contempladas no estudio de impacto ambiental, así como o cumprimento do condicionado establecido na DIA emitida o 29 de decembro de 2009. Décimo. Con data 25 de agosto de 2010, Cándido Iglesias Turnes; con data 20 de setembro de 2010, Marina Rey Recarey, Gumersindo Antelo Abelenda, José María Turnes Alegre, Amaya Isabel Vispe Youbi, Junliang Manaute Teijeiro, Frank Peter Daniel Angel Mondela Toldos, Miruna Maria Chebba Abgar, Ana Daniela Kowalewski Bretaña, Marcelo Santiago Rodiera Birsanu, Elena Lavinia Ruza Volpato, Juana Luisa Iraurgui Lazcano e Maria Lucilia Margarita Esperanza Eales De la Red; con data 4 de outubro de 2010, Elvira e Zoel Osvaldo Luis Dolsa Adraoui, Enrique Augusto Azo Clar, Dafne Maria Valle Ordeix, Manuel Maria Sislema Esquinas, Luz Marlene Pepper Marced, Aman Pichoto Butnaru, Angel Victor Hadarean Adserias, Luis Florencio Fora Bourouis, Mateo Juan Ramirez de Alda Martos, Anna Louise Marcovici Casajoana e Deborah Ann Routledge Hogas; con data 18 de outubro de 2010, Inmaculada Rocio Matthew Joseph Bateman Repede, Luis Alexis Irizar Renard, Agustin Alfredo Almaden Mut, Abelardo Raul Rafael Urbita Maza de Lizana, Lidia Antonia Assouik Treserra, Samra Neumann Sampe, Christian Rodrigo Manuel Isaac Sorrius Alberquilla, Carmen Elsa Addison Achega, Mercedes Guadalupe Momblanch Loiti, Edwin Ramiro San Florencio Pascuas, Evaristo Jose Sanchez Collado Cevallos, Rosy Calzon Milans del Bosch, Valeria Ines Gonzalez Tarrio Harichane, Parminder Iliesi Wrigley, Natzaret Aamar Kasri, Francisco Javier Parajó López, José Manuel Estevez Fontenla e Avelina Fontenla Rey; con data 22 de outubro de 2010, Manuel Iglesias Bello, Carmen Turnes García, Balbina Serrano Liñares, José Manuel Ferreiro Turnes, José Antelo Vieito, José Turnes Antelo, José Domínguez Rey, Enrique Bahamonde Turnes, Amalia Antelo Insua, María Lucia Iglesias Gerpe, Manuel Mayo Lens, Josefa Vieito Torreira, María do Carmen Couto Suárez, Ana B. Vieito Agra, Juan José Vieito Agra, Karen Daniela Rosa Elena Fabrique Perendreu, Maria Dayana Francisco Arturo Abejer Geraghty, Diego Israel Julieth Andrea Larracoechea Maritxalar, Dian Tsouli Rotgla, Carmen Tamara Balufo Rubilar e Jadilla Añor Hanchi; con data 24 de novembro de 2010, Patricio Juan Panc Vilreales, José Manuel Abelenda Miramontes, José Antonio Abelenda Torreiro e Ramón Veiga Agra; con data 9 de febreiro de 2011, a Asociación de Veciños Costa do Val e José Andrés García Cardeso e 142 máis presentan escritos nos que expoñen o seguinte: – Que se atopan en estado de indefensión debido a que non recibiron, nin da empresa promotora nin da Consellería de Industria, notificación das características do proxecto nin das afeccións do mesmo ás súas propiedades. A este respecto, sinalan que o que coñecen sobre o proxecto soubérono a través de conversas mantidas con persoal da empresa promotora. En concreto, Cándido Iglesias Turnes alega que tivo coñecemento de que o proxecto recolle unha pista de nove metros de ancho que atravesa pola metade unha parcela de máis de tres hectáreas da súa propiedade, o cal non Ile parece razoable cando en anteriores versións do proxecto a devandita pista transcorría por un dos laterais da mesma parcela. Sinala, ademais, que posúe unha explotación de vacún de leite que constitúe o medio de vida da súa familia, á cal o parque eólico vai afectar tanto na superficie de terreo como no abastecemento de auga procedente dos montes onde se pretende implantar o parque eólico. – Solicitan que, como afectados, se lles notifiquen as características do proxecto para poder comparecer nos trámites de audiencia e formular as alegacións que procedan. – Respecto á instalación dun parque eólico na zona proxectada, sinalan que esta é incompatible coas actividades económicas que se desenvolven na zona, en concreto, plantacións forestais e explotacións gandeiras, que se verán afectadas ou impedidas completamente. Conclúen que a instalación do parque eólico supón unha agresión directa ao xeito de vida e desenvolvemento da zona, e que vai en contra das inversións efectuadas e das políticas de axudas desenvolvidas na mesma durante os últimos anos. – A construción das zapatas e conducións eléctricas soterradas, porá en risco as fontes e mananciais existentes nos montes da zona, que serven de abastecemento aos veciños e as explotacións gandeiras. Así mesmo, na zona afectada existe unha importante colonia de aves de diferentes especies que se vai ver seriamente afectada pola implantación do parque eólico. – Por outra banda, as instalacións proxectadas atópanse moi preto das vivendas dos veciños, nalgúns casos, segundo os alegantes, a menos de 500 m, co conseguinte impacto visual e molestias por ruído. – Finalmente, tódolos alegantes solicitan que se lles considere afectados polo proxecto a efectos de recibir tódalas notificacións que procedan, que se acorde paralizar a tramitación do proxecto pola falta das notificacións posta de manifesto no contido dos seus escritos e que se proceda á revogación do mesmo polo forte impacto na zona así como a incompatibilidade coa vida dos veciños e o desenvolvemento das súas principais fontes de desenvolvemento económico e social. Ademais, algúns dos alegantes solicitan que se lles faciliten planos coas afeccións exactas do proxecto ás súas parcelas e que se lles conceda trámite de audiencia para poder examinar o expediente e comprobar os sucesivos trámites e esixencias legais. Décimo primeiro. Con data 11 de outubro de 2010, a Xefatura Territorial da Consellería de Economía e Industria da Coruña emite informe sobre as adendas ao proxecto de execución do parque eólico Vilamartiño. Décimo segundo. Con data 1 de decembro de 2010, Eólica Galenova, S. L., presenta documentación acreditativa dos acordos acadados coa totalidade dos afectados polo trazado da nova gabia recollida na adenda n.º 2 ao proxecto de execución. Décimo terceiro. Con data 14 de abril de 2011, a Dirección Xeral de Sostibilidade e Paisaxe informa favorablemente o proxecto sectorial do parque eólico Vilamartiño. Décimo cuarto.0 28 de abril de 2011, o concello da Baña presenta certificado, emitido pola secretaria-interventora do concello, do acordo adoptado polo pleno municipal na súa sesión do 30 de marzo de 2011, polo cal se aproba a proposta da alcaldía de requírirlle á Dirección Xeral de Industria, Enerxía e Minas que informe sobre os trámites seguidos no expediente, onde se recollan os intereses dos veciños. FUNDAMENTOS DE DEREITO Primeiro. A Consellería de Economía e Industria é a competente para resolver este procedemento, con fundamento no Decreto 79/2009, do 19 de abril, polo que se establece a estrutura orgánica da Xunta de Galicia e no Decreto 8/2011, do 28 de xaneiro, polo que se fixa a estrutura orgánica das consellerías da Xunta de Galicia, en relación co artigo 28 do Decreto 324/2009, do 11 de xuño, polo que se establece a estrutura orgánica da Consellería de Economía e Industria, que atribúe á Dirección Xeral de Industria, Enerxía e Minas a dirección, coordinación, planificación, execución, seguimento e control das competencias e funcións da Consellería en materia de industria, seguridade industrial, solo industrial, metroloxía, metais preciosos, enerxía e minas, co artigo 23 do Decreto 302/2001, do 25 de outubro, polo que se regula o aproveitamento da enerxía eólica na Comunidade Autónoma de Galicia. Segundo. No expediente instruído para o efecto cumpríronse os trámites procedementais sinalados na Lei 54/1997, do 27 de novembro, do sector eléctrico, no Real decreto 1955/2000, do 1 de decembro, no Decreto 302/2001, do 25 de outubro, na Lei 30/1992, do 26 de novembro, de réxime xurídico das administracións públicas e do procedemento administrativo común, e demais normas vixentes de aplicación. Terceiro. De acordo co artigo 115 do Real Decreto 1955/2000, do 1 de decembro, as solicitudes de autorización administrativa e de aprobación de proxecto de execución poderán efectuarse de maneira consecutiva, coetánea ou conxunta. Cuarto. Polo que respecta ás alegacións presentadas, vistas as mesmas e as contestacións dadas pola empresa promotora do parque eólico, cabe responder que: – En canto as alegacións de carácter medioambiental, compre dicir que o proxecto do parque eólico Vilamartiño conta con declaración de impacto ambiental (DIA) formulada pola Secretaría Xeral de Calidade e Avaliación Ambiental o 29 de decembro de 2009, tal como se describiu no antecedente de feito sexto. Na mesma, así como no estudio de impacto ambiental do parque eólico, recóllense todas as medidas protectoras e correctoras necesarias para garantir a viabilidade ambiental do proxecto, de forma que se minimicen os impactos sobre o entorno. En concreto, no punto 3 da DIA, “Protección das augas e leitos fluviais”, establécense as condicións necesarias para garantir a protección dos abastecementos, fontes, mananciais e regos existentes na zona. Así mesmo, no apartado 6.1 da devandita declaración, establécense as directrices a seguir para asegurar o mínimo impacto sobre a fauna. Ademais, a citada declaración, no seu apartado 9, establece as consideracións necesarias para levar a cabo o programa de seguimento ambiental do parque eólico, o cal debe garantir ao longo do tempo o cumprimento das medidas protectoras e correctoras contempladas, así como detectar, cuantificar e corrixir alteracións que non se puidesen prever no estudio de impacto ambiental ou no condicionado da DIA. No que respecta á falta de notificacións sobre as características e afeccións do proxecto, queda xustificado no contido desta resolución, que o trámite de información pública realizouse segundo o establecido en el Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. As notificacións individuais, que reclaman algúns dos alegantes, están legalmente establecidas para o caso dun procedemento de declaración, en concreto, de utilidade pública do proxecto, circunstancia que non se da no expediente de referencia, xa que a empresa promotora non incluíu na súa solicitude a devandita declaración. Non obstante, en tódolos casos, a empresa promotora, na súas contestacións ás alegacións presentadas, manifestou a súa vontade de acadar acordos cos afectados e de proporcionarlle aos mesmos a información e documentación necesaria para que podan coñecer con exactitude as afeccións do proxecto ás fincas da súa propiedade. – En canto a proximidade das instalacións do parque eólico ás vivendas da zona, en vista do informe emitido pola Dirección Xeral de Sostibilidade e Paisaxe sobre o proxecto sectorial do parque eólico, cabe concluír que o proxecto cumpre coas distancias mínimas a núcleos rurais legalmente establecidas. De acordo co que antecede, en exercicio das competencias que teño atribuídas RESOLVO Aprobar o proxecto de execución do parque eólico Vilamartiño, emprazado nos concellos da Baña, Val do Dubra e Santa Comba (A Coruña) e promovido pola sociedade Eólica Galenova, S. L., composto polos documentos “Proxecto de execución do parque eólico Vilamartiño”, asinado polo enxeñeiro industrial Castor Casas Tojo e visado polo Colexio Oficial de Enxeñeiros Industriais de Galicia (Delegación Santiago) con data 29/03/2007 e número de rexistro 282/07, “Adenda ao proxecto de execución do parque eólico Vilamartiño” e “Adenda n.º 2 ao proxecto de execución do parque eólico Vilamartiño”, asinadas polo enxeñeiro industrial Eduardo Ardila Ortuño e visadas polo Colexio Nacional de Enxeñeiros do ICAI, con datas 18/08/2009 e 27/05/2010 cos números de rexistro 2264/09 e 1294/10, respectivamente. Desta forma, as principais características do parque eólico son as que se describen a continuación: Peticionario: Eólica Galenova, S. L. Enderezo: Paseo de la Castellana, 140, planta 12ª, 28046 Madrid Situación: concellos da Baña, Val do Dubra e Santa Comba (A Coruña). Potencia: 30 MW. Produción neta: 74.050 MWh/ano. Orzamento: 23.085.085,31 €. Área de afección: Posicións dos aeroxeradores: Características técnicas da infraestrutura eléctrica de xeración, transformación e interconexión: – 15 aeroxeradores tipo Vestas V90 de 2.000 kW de potencia nominal unitaria montados sobre fuste tubular metálico de 80 m de altura e rotores de 90 m de diámetro. – 15 transformadores, situados no interior dos fustes, de 2.100 kVA e tensións de 0,69/30 kV. – Rede eléctrica subterránea de media tensión a 30 kV para interconexión dos aeroxeradores e estes coa subestación transformadora. – Subestación transformadora intemperie, equipada con transformador de 30 MVA e relación de transformación 30/132 kV, celas de media tensión 30 kV, transformador de servizos auxiliares de 50 kVA, aparellos de medida, protección, telemando e telecontrol. A presente autorización axustarase ao cumprimento das seguintes condicións: 1. Para os efectos de garantir o cumprimento das súas obrigas, Eólica Galenova, S. L. deberá constituír, no prazo de 30 días, a contar desde o día seguinte ao da notificación da presente resolución, unha fianza de 461.701,71 €, importe correspondente ao 2% do orzamento do proxecto de execución do parque eólico que por esta resolución se aproba. A dita fianza constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11.3 do Decreto 1775/1967, do 22 de xullo, sobre réxime de instalación, ampliación e traslado de industrias, e devolverase unha vez que se formalice a acta de posta en marcha das instalacións.2. Consonte o disposto no artigo 4 do Decreto 455/1996, do 7 de novembro, de fianzas en materia ambiental, o órgano substantivo outorgante da autorización deberá fixar a contía dos avais, por proposta do órgano ambiental. Na Declaración de Impacto Ambiental do 29 de decembro de 2009, proponse, para o aval ambiental en fase de obras, un importe de 215.934 €, polo que Eólica Galenova, S. L. deberá constituír, no prazo de 30 días, a contar desde o día seguinte ao da notificación da presente resolución, unha fianza polo citado importe. A dita fianza, que terá as características establecidas no artigo 2 do Decreto 455/1996, do 7 de novembro, constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11.3 do Decreto 1775/1967, e devolverase cando desaparezan as causas que motivaron a súa esixencia, unha vez depositado o importe correspondente ao aval de restauración en fase de desmantelamento que oportunamente se fixe, conforme co artigo 6 do Decreto 455/1996, do 7 de novembro.3. As instalacións que se autorizan terán que realizarse de acordo coas especificacións e planos que figuran no proxecto de execución do parque eólico que por esta resolución se aproba, cun orzamento de 23.085.085,31 €. 4. Para introducir modificacións nas instalacións que afecten a datos básicos do proxecto será necesaria a previa autorización da Consellería de Economía e Industria. Porén, o Departamento Territorial da Coruña desta Consellería poderá autorizar as modificacións de detalle do proxecto que resulten procedentes, debendo comunicarlle á Dirección Xeral de Industria, Enerxía e Minas todas as resolucións que dite en aplicación desta facultade.5. 0 prazo para a posta en marcha das instalacións que se autorizan será de doce meses, contados a partir da data de ocupación dos terreos. Unha vez construídas as instalacións autorizadas e con carácter previo a súa posta en marcha, a Xefatura Territorial da Consellería de Economía e Industria da Coruña inspeccionará a totalidade das obras e montaxes efectuados e verificará o cumprimento dos condicionados establecidos nesta resolución.6. A instalación adaptarase ao procedemento de captación e procesamento de datos de produción de enerxía eléctrica de Galicia regulamentado pola Orde da Consellería de Innovación e Industria, do 23 de xaneiro de 2009, pola que se establece o procedemento para a captación e procesamento dos datos de produción enerxética das instalacións acollidas ao réxime especial de produción de enerxía eléctrica na Comunidade Autónoma de Galicia (DOG n.º 37, do 23 de febreiro de 2009). 7.0 parque eólico que se autoriza deberá cumprir cos requisitos que se recollan nos procedementos de operación aprobados polo Ministerio de Industria, Turismo e Comercio, que Ile resulten de aplicación.8. No caso de se manifestaren perturbacións na recepción do sinal de televisión, directamente atribuíbles ás instalacións do parque eólico, Eólica Galenova S. L. deberá adoptar as medidas necesarias para devolverlle á recepción do sinal as anteriores condicións de calidade.9. A Administración resérvase o dereito de deixar sen efecto a presente autorización por calquera das causas establecidas no artigo 34 do Decreto 1775/1967, do 22 de xullo, por incumprimento das condiciones impostas ou por calquera outra causa excepcional que o xustifique.10. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra a presente resolución, que non é definitiva en vía administrativa, cabe interpoñer recurso de alzada ante o Conselleiro de Economía e Industria no prazo dun mes, contado a partir do día seguinte ao da súa notificación, conforme ao establecido nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, sen prexuízo de que os interesados poidan interpoñer calquera outro recurso que estimen pertinente. Santiago de Compostela, 13 de xuño de 2011. O director xeral de Industria, Enerxía e Minas Ángel Bernardo Tahoces